stanford-oval/wikipedia huggingface dataset:
Gili Sharir

Gili Sharir
| Mitalit> Maa:   Israel.Naisten judo. Olympialaiset  | Mitalit> Maa:   Israel.Naisten judo. Olympialaiset  | Mitalit> Maa:   Israel.Naisten judo. Olympialaiset  | Maa:   Israel> Naisten judo. |
| --- | --- | --- | --- |
|  Pronssia | Tokio 2020 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Pronssia | Taškent 2022 | eekajoukkue |  |
| EM-kilpailut  | EM-kilpailut  | EM-kilpailut  |  |
|  Hopeaa | Montpellier 2023 | 63 kg |  |
|  Pronssia | Sofia 2022 | 63 kg |  |
Gili Sharir (hepr. ‏גילי שריר‎; s. 22. marraskuuta 1999) on israelilainen judon olympia- ja EM-mitalisti. Hän on kilpaillut alle 63 kilogramman painoluokassa vuodesta 2016 lähtien.
Sharir saavutti vuonna 2017 alle 20-vuotiaiden EM-hopeaa ja alle 23-vuotiaiden EM-pronssia. Tel Avivin EM-kilpailuissa 2018 hän sijoittui seitsemänneksi. Hän sijoittui vuodelle 2021 siirretyissä Tokion olympialaisissa 63 kg:n sarjassa jaetulle 17. sijalle ja kuului Israelin pronssijoukkueeseen sekajoukkuekilpailussa. Hän saavutti Sofian EM-kilpailuissa 2022 pronssia 63 kg:n sarjassa. Saman vuoden Taškentin MM-kilpailuissa hän saavutti sekajoukkuekilpailussa pronssia. Hän sai Montpellier'n EM-kilpailuissa 2023 hopeaa 63-kiloisissa hävittyään loppuottelussa slovenialaiselle Andreja Leškille.
Sharir on saavuttanut IJF World Tourin kilpailussa yhden turnausvoiton sekä sijoittunut kaksi kertaa toiseksi ja neljä kertaa kolmanneksi. Hän on voittanut aikuisten sarjassa kaksi Israelin-mestaruutta.
Gaugiino

Gaugiino on nimitys hypoteettiselle hiukkaselle, joka esiintyy supersymmetrisissa mittakenttäteorioissa. Gaugiinot ovat mittabosonien superpartnereita ja näin ollen fermioneja.
Minimaalisessa standardimallin supersymmetrisessä laajennuksessa (MSSM) gaugiinot ovat :
gluino, joka on gluonin superpartneri ja siten kantaa värivarausta.
wino, joka on W-bosonin superpartneri.
bino, joka on heikkoa hypervarausta vastaavan mittabosonin superpartneri.
| Nimi   | Spin   | Mittaryhmä   | Varaus   | SM-partneri   | Kenttien lkm   |
| --- | --- | --- | --- | --- | --- |
| bino   | ½   | U(1)   | heikko hypervaraus   | B   | 1   |
| wino   | ½   | SU(2)L  | heikko isospin   | W   | 3   |
| gluino   | ½   | SU(3)   | värivaraus   | gluoni   | 8   |
Supergravitaation sisältävissä teorioissa gravitonin superpartneri on gravitiino, joka tosin harvemmin lasketaan kuuluvaksi gaugiinoihin.
Sähköheikon symmetriarikon jälkeen bino sekoittuu heikkoa isospiniä vastaavan neutraalin mittabosonin (neutraali wino) kanssa, jolloin näiden lineaarikombinaatioista voidaan käyttää nimeä fotino ja zino. Tällöin
zino on Z-bosonin superpartneri.
fotiino on fotonin superpartneri.
Koska supersymmetrisia partnerihiukkasia, joilla on samat kvanttiluvut kuin näillä, on muitakin, tämä sekoittuminen ei riitä, eivätkä zino ja fotino siten ole fysikaalisia hiukkasia. Sähköheikot gaugiinot (wino, bino) sekoittuvat myös Higgsin bosonien superpartnereiden (higgsiinot) kanssa muodostaen lineaarikombinaatioina neutraliinot sekä chargiinot. Neutraliinot ovat sähkömagneettisesti neutraaleiden superpartnereiden (bino ja neutraali wino sekä Higgsin hiukkasen neutraalit superpartnerit) kombinaatioina neutraaleja. Vastaavasti chargiinot ovat varattujen superpartnereiden (varatut winot sekä Higgsin hiukkasen varatut superpartnerit) kombinaatioina varattuja. Gaugiinoista puhuttaessa kenttien sanotaan olevan mittakannassa, joka tarkoittaa kentän esitystä mittakenttäteorian mukaisesti invariantissa muodossa. Mittasymmetrian rikkoutuessa muodostuvat edellä mainitut lineaarikombinaatiot, jolloin kenttien sanotaan olevan massakannassa. Kentistä käytetään tällöin siis nimeä neutraliino ja chargiino. Kevein neutraliino on useissa supersymmetrisissä malleissa myös kevyin supersymmetrinen hiukkanen. Neutraalina ja heikosti vuorovaikuttavana hiukkasena se on hyvä pimeän aineen kandidaatti.
Gibson Amphitheatre

Gibson Amphitheatre sisältä kuvattuna.
Gibson Amphitheatre (vuoteen 2005 Univesal Amphitheatre) on Yhdysvalloissa, Los Angelesin Universal Cityssä sijaitseva teatteri. Konserteissa sen kapasiteetti on 6189 henkilöä. Se rakennettiin vuonna 1972 ulkoilmanäyttämöksi, mutta kerättyään huonoa palautetta se muutettiin sisänäyttämöksi vuonna 1982. Gibson Amphitheatre on Los Angelesin kolmanneksi suurin sisäteatteri heti Nokia Theatren ja Shrine Auditoriumin jälkeen.
Teatterissa on järjestetty muun muassa vuoden 2009 MTV Movie Awards.
Aiheesta muualla

Gibson Amphitheatre (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Gibson Byrdland

| Gibson Byrdland |
| --- | --- |

Perustiedot
Alkuperäinen valmistaja:  Gibson
Valmistusvuodet:  1955-1969; 1977, 1978, 1992
Mensuuri:  23 ½"
Tekniikka
Talla:  Tune-o-matic
Mikrofonit:  Alnico (1955-1958), Gibson Humbucker (1958-)
Värit
Värivaihtoehdot:  yleensä sunburst tai natural
Gibson Byrdland on Gibsonin valmistama puoliakustinen sähkökitara ja melkein ainoastaan Yhdysvalloissa tunnettu. Kitaran kehittivät kitaristit Hank Garland ja Billy Byrd joidenka sukunimistä kitara sai nimensä. Kitara ilmestyi markkinoille vuonna 1955 mutta vuoden 1969 jälkeen sen valmistaminen on rajoitettu.
Kuvan kitarassa on soololoven nk. venetsialainen muotoilu, joka on pyöreämpi kuin teräväkärkinen firenzeläinen muoto, joka muistuttaa Gibson ES-175 - mallin soololovea.
Gibson Byrdlandilla soittaneita

Hank Garlandin ja Billy Byrdin lisäksi Gibson Byrdlandia ovat soittaneet muun muassa John McLaughlin, Dennis Coffey ja Ted Nugent.
Gerry Byrne

| 0 | 1 | 2 |
| --- | --- | --- |

Henkilötiedot
Koko nimi: Gerald Byrne
Syntymäaika: 29. elokuuta 1938
Syntymäpaikka: Liverpool, Englanti
Kuolinaika: 28. marraskuuta 2015 (77 vuotta)
Kuolinpaikka: Wrexham, Wales
Pelipaikka: vasen puolustaja
Seurat
| Vuodet | Seura | O (M) |
| 1957-69 | Liverpool | 274 (2) |
Maajoukkue
| 1963-66 | Englanti | 2 (0) |
 Seurajoukkueuran tilastot kattavat vain kansalliset sarjat.
Gerald ”Gerry” Byrne (29. elokuuta 1938 Liverpool, Englanti – 28. marraskuuta 2015 Wrexham, Wales) oli englantilainen jalkapalloilija, pelipaikaltaan vasen puolustaja.
Koko uransa aikana Liverpoolissa pelannut Byrne, pelasi vuosien 1957 ja 1969 välillä 274 Liverpool-ottelua, tehden kaksi maalia. Poolissa hän oli mukana voittamassa Englannin 1. divisioonan mestaruutta kahdesti (1964 ja 1966) ja FA Cupia vuonna 1965.
Byrnestä tuli erityisen kuuluisa vuoden 1965 finaalissa. Siihen aikaan vaihdot eivät olleet sallittuja. Byrneltä murtui solisluu, mutta hän pelasi ottelun ja jatkoajan loppuun, ja Liverpool voitti Leedsin 2-1.
Englannin maajoukkueessa Byrne pelasi kaksi ottelua ja teki debyyttinsä 6. huhtikuuta 1963 ottelussa Skotlantia vastaan. Hän oli myös mukana MM-joukkueessa, kun Englanti voitti maailmanmestaruuden kotikisoistaan vuonna 1966.
Aiheesta muualla

Profiili Liverpoolin sivustolla (englanniksi)
Profiili LFC:n sivustolla[vanhentunut linkki] (englanniksi)
Englannin joukkue – Jalkapallon MM-kilpailut 1966
1 Banks |
2 Cohen |
3 Wilson |
4 Stiles |
5 J. Charlton |
6 Moore |
7 Ball |
8 Greaves |
9 B. Charlton |
10 Hurst |
11 Connelly |
12 Springett |
13 Bonetti |
14 Armfield |
15 Byrne |
16 Peters |
17 Flowers |
18 Hunter |
19 Paine |
20 Callaghan |
21 Hunt |
22 Eastham |
Valmentaja Ramsey
Geenin ilmentyminen

Geenin ilmentyminen eli geeniekspressio on prosessi, jossa geenin ohjeen mukaan syntyy geenituote. Tuote voi olla proteiini tai RNA-molekyyli. Geenin ilmentyminen tapahtuu kahdessa päävaiheessa. Ensimmäistä vaihetta kutsutaan transkriptioksi ja sen aikana geenin DNA:han tallennettu tieto muutetaan RNA:ksi. Toisessa vaiheessa, translaatiossa, edellisessä vaiheessa muodostuneen RNA-molekyylin avulla valmistetaan proteiini. Proteiinin syntyyn johtavaa geeniekspressiota kutsutaan yleisesti proteiinisynteesiksi. Kaikki geenit eivät kuitenkaan koodaa proteiineja, vaan ne sisältävät esimerkiksi translaatiossa avustavien RNA-molekyylien, kuten siirtäjä-RNA:n tai ribosomaalisen RNA:n, rakennusohjeita.
Geenien ilmentymistä säädellään tarkasti soluissa ja muutokset siinä voivat johtaa sairauksiin tai evoluutioon. Säätelyyn osallistuvat DNA:han sitoutuvat proteiinit, joita kutsutaan transkriptiotekijöiksi. Ilmentymistä kontrolloidaan pääosin säätelemällä transkriptiota, mutta sitä tapahtuu myös translaatiovaiheessa. Säätelyllä määritetään sekä geeniä ilmentävät solut että ilmentymisen vaatimat olosuhteet.
Aiheesta muualla

Kuvia tai muita tiedostoja aiheesta Geenin ilmentyminen Wikimedia Commonsissa
Giebel

Giebel on muun muassa seuraavien henkilöiden sukunimi:
Agnes Giebel (1921–2017), alankomaalainen sopraano
Christoph Gottfried Andreas Giebel (1820–1881), saksalainen eläintieteilijä ja paleontologi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Futsal-Liigan kausi 2012–2013

| Futsal-Liigan kausi 2012–2013 |
| --- | --- |

Joukkueiden määrä:  12
Ajankohta:  10/2012 – 4/2013
Mestari:  Ilves FS (7.)
Pudonneet joukkueet:  TP-Kaarle ja FC Jazz
Ottelut:  132
Maalit:  1020 (7.72 per ottelu)
Paras maalintekijä:  -
Paras pelaaja:  -
Alempi sarjataso:  Futsal-Ykkönen
  ← 2011–2012 :  2013–2014 → 
Futsal-liigan kausi 2012–2013 oli suomalaisen futsalin pääsarjatason 15. kausi. Futsal-liigassa pelattiin 12 osallistuvan joukkueen kesken kaksinkertainen runkosarja, jonka kahdeksan parasta joukkuetta jatkoivat pudotuspeleihin. Futsal-liigan mestaruuden kaudella 2012–2013 voitti puolustava mestari Ilves FS, joka kukisti finaalisarjassa  espoolaisen GFT:n otteluvoiton 3–2.
Mestaruus oli Ilveksen kolmas perättäinen ja seurahistorian kahdeksas. Ilves FS on kahdeksalla mestaruudellaan yhä liigahistorian menestynein joukkue.
Runkosarjassa viimeiseksi jääneet joukkueet TP-Kaarle ja FC Jazz putosivat kauden päätteeksi Futsal-Ykköseen.
Runkosarja

Runkosarja alkoi 7.10.2012 ja päättyi 2.3.2013. Runkosarjan kahdeksan parasta jatkoivat pudotupeleihin.
|  | Joukkue | Ottelut | 3 | 1 | 0 | Tehdyt | Päästetyt | Pisteet |
| --- | --- | --- | --- | --- | --- | --- | --- | --- |

| 1. | Kampuksen Dynamo | 22 | 18 | 0 | 1 | 113 | 36 | 57 |

| 2. | GFT | 22 | 16 | 1 | 5 | 115 | 64 | 49 |

| 3. | Sievi FS | 22 | 15 | 2 | 5 | 104 | 67 | 47 |

| 4. | Ilves FS | 22 | 14 | 4 | 4 | 88 | 50 | 46 |

| 5. | TPK | 22 | 10 | 4 | 8 | 72 | 72 | 41 |

| 6. | SoFo Futsal | 22 | 10 | 3 | 9 | 99 | 82 | 33 |

| 7. | Kylmäkosken Veikot | 22 | 8 | 2 | 12 | 76 | 85 | 26 |

| 8. | Mad Max | 22 | 8 | 2 | 12 | 72 | 110 | 26 |
| 9. | Tervarit | 22 | 7 | 3 | 12 | 83 | 86 | 24 |

| 10. | ESC | 22 | 7 | 2 | 13 | 76 | 97 | 23 |

| 11. | FC Jazz | 22 | 2 | 2 | 18 | 63 | 118 | 8 |

| 12. | TP-Kaarle | 22 | 2 | 2 | 18 | 59 | 153 | 8 |
Futsal-Liigan kausi 2011–2012

| Futsal-Liigan kausi 2011–2012 |
| --- | --- |

Joukkueiden määrä:  12
Ajankohta:  10/2011 – 4/2012
Mestari:  Ilves FS (6.)
Pudonneet joukkueet:  AC Estudiantes ja Loiske
Ottelut:  132
Maalit:  1108 (8.39 per ottelu)
Paras maalintekijä:  -
Paras pelaaja:  -
Alempi sarjataso:  Futsal-Ykkönen
  ← 2010–2011 :  2012–2013 → 
Futsal-liigan kausi 2011–2012 oli suomalaisen futsalin pääsarjatason 14. kausi. Futsal-liigassa pelattiin 12 osallistuvan joukkueen kesken kaksinkertainen runkosarja, jonka kahdeksan parasta joukkuetta jatkoivat pudotuspeleihin. Futsal-liigan mestaruuden kaudella 2011–2012 voitti puolustava mestari Ilves FS, joka kukisti finaalisarjassa  jyväskyläläisen Kampuksen Dynamon otteluvoiton 3–1. Mestaruus oli Ilveksen toinen perättäinen ja seurahistorian kuudes.
Runkosarjassa viimeiseksi jääneet joukkueet ACE ja Sääksjärven Loiske ja Porin Palloilijat putosivat kaikki kauden päätteeksi Futsal-Ykköseen.
Runkosarja

|  | Joukkue | Ottelut | 3 | 1 | 0 | Tehdyt | Päästetyt | Pisteet |
| --- | --- | --- | --- | --- | --- | --- | --- | --- |

| 1. | Ilves FS | 22 | 17 | 0 | 5 | 133 | 50 | 51 |

| 2. | Kampuksen Dynamo | 22 | 15 | 3 | 4 | 104 | 53 | 48 |

| 3. | GFT | 22 | 14 | 4 | 4 | 108 | 67 | 46 |

| 4. | Sievi FS | 22 | 12 | 6 | 4 | 93 | 69 | 42 |

| 5. | TPK | 22 | 11 | 4 | 7 | 84 | 65 | 37 |

| 6. | Tervarit | 22 | 11 | 1 | 10 | 108 | 92 | 34 |

| 7. | TP-Kaarle | 22 | 8 | 3 | 11 | 89 | 131 | 27 |

| 8. | Mad Max | 22 | 7 | 2 | 13 | 72 | 118 | 23 |
| 9. | SoFo Futsal | 22 | 6 | 3 | 13 | 100 | 129 | 21 |

| 10. | PoPa | 22 | 4 | 6 | 12 | 59 | 112 | 18 |

| 11. | Loiske | 22 | 4 | 3 | 15 | 90 | 127 | 15 |

| 12. | AC Estudiantes | 22 | 3 | 5 | 14 | 68 | 95 | 14 |
Get Back (ASAP)

| ”Get Back (ASAP)” Alexandra Stan |
| --- | --- | --- |

Singlen tiedot
 Albumilta: Saxobeats
 Julkaistu: 19. maaliskuuta 2011
 Formaatti: CD, digitaalinen lataus
 Tyylilaji: pop, eurodance, house
 Kesto: 03.29
 Levy-yhtiö: Play On / Jeff Records
Muut kannet
 Britannian version kansi
Alexandra Stanin muut singlet
| ”Mr. Saxobeat” 2011 | ”Get Back (ASAP)” 2011 | ”One Million” 2011 |
"Get Back (ASAP)" on romanialaisen artistin Alexandra Stanin neljäs single, joka julkaistiin maaliskuussa 2011. "Get Back (ASAP)" julkaistiin Isossa-Britanniassa elokuussa 2011. Kappale on korkeimmillaan sijoittunut sijalle 18 Ranskan singlelistalla, jossa se oli lähes 20 viikkoa. Romaniassa kappale oli korkeimmillaan neljäntenä Romanian Top 100 -listalla. Se pääsi listoille myös Belgiassa, Tšekissä ja Slovakiassa sekä myi platinaa Italiassa.
Suomessa single debytoi singlelistan sijalla 16.
Gestur Pálsson

| Gestur Pálsson |
| --- | --- |
 Gestur Pálsson
Henkilötiedot
Syntynyt: 1852 Miðhús, Islanti
Kuollut: 1891 (38–39 vuotta) Winnipeg, Kanada
Kansalaisuus:  Islanti
Ammatti:  kirjailija
Kirjailija
Äidinkieli: islanti
Tuotannon kieli: islanti
Aiheesta muualla
Löydä lisää kirjailijoitaKirjallisuuden teemasivulta
Gestur Pálsson (1852 Miðhús, Islanti – 1891 Winnipeg, Kanada) oli islantilainen kirjailija ja toimittaja. Hän oli toimittajana Reykjavikissa 1882–1890 ja sitten Kanadassa.
Gestur Pálsson on merkittävä islantilainen realisti ja novellin uranuurtaja. Hänellä oli tietoisesti laadittu kirjallinen ohjelma, jonka mukaan hän kritisoi muun muassa yhteiskunnassa vallalla olevia epäoikeudenmukaisuuksia. Hän julkaisi yhden kirjan Þrjár sögur, joka sisältää novellin "Vordraumur" ja kaksi muuta.
Giedručiai

Kylän sijainti kartalla
Giedručiai
Giedručiai on kylä Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 825 asukasta.
Filipe Albuquerque

Filipe Albuquerque vuonna 2016.
Filipe Miguel Delgadinho Albuquerque (s. 13. kesäkuuta 1985 Coimbra) on portugalilainen moottoriurheilija. Nykyään hän kilpailee FIA World Endurance Championship -sarjassa.
Ura

Albuquerque on kilpaillut aiemmin Espanjan Formula 3 -mestaruussarjassa ja Formula Renault -sarjoissa voittaen kaksi Formula Renault -sarjan mestaruutta vuonna 2006. Samana vuonna hän voitti Red Bull Junior of the Year -palkinnon. Vuonna 2007 Albuquerque kilpaili GP2-sarjassa Arden- ja Racing Engineering -talleissa neljä kilpailua saavuttamatta pisteitä. Alburquerque kilpaili A1 Grand Prix -sarjassa kausina 2007–08 ja 2008–09 edustaen Portugalin joukkuetta. Hän sijoittui sarjan kolmanneksi kaudella 2008–09.
Vuonna 2010 Albuquerque voitti Mestareiden kisan. Hän päihitti finaalissa yhdeksänkertaisen rallin maailman mestarin Sébastien Loebin. Vuonna 2011 Albuquerque kilpaili DTM-sarjassa Team Rosberg-tallissa saavuttaen yhden kakkossijan ja yhdeksän pistettä. Hän jatkoi sarjassa vuonna 2012 saavuttaen 26 pistettä. Vuonna 2014 Albuquerque kilpaili FIA World Endurance Championship -sarjassa, Audin LMP1-luokan autolla.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Racing Engineering | BHRFEA   | BHRSPR   | ESPFEA   | ESPSPR   | MONFEA   | FRAFEA   | FRASPR   | GBRFEA 15 | GBRSPR 14 | EURFEA   | EURSPR   | HUNFEA   | HUNSPR   | TURFEA   | TURSPR   | ITAFEA   | ITASPR   | BELFEA   | BELSPR   |  |  | 0 | 32. |
| 2007 | Arden International |  |  |  |  |  |  |  |  |  |  |  |  |  |  |  |  |  |  |  | VALSPR 10 | VALSPR 10 | 0 | 32. |
Aiheesta muualla

Kuvia tai muita tiedostoja aiheesta Filipe Albuquerque Wikimedia Commonsissa
Eurocup Formula Renault -sarjan mestarit
Albuquerque vuonna 2009.
Google+

| Google+ |
| --- | --- |

Verkkosivusto:  https://plus.google.com
Slogan:  Reaaliaikaisen sisällön jakamisen vallankumous verkossa.
Kaupallinen:  kyllä
Tyyppi:  yhteisöpalvelu
Rekisteröinti:  yli 13-vuotiaille
Kielet:  60
Omistaja:  Google
Avattu:  28. kesäkuuta 2011
Nykyinen tila:  Suljettu kuluttajatileiltä 2.4.2019, työpaikan tai oppilaitoksen kautta saaduilla G Suite ‑tileillä käytettävissä oleva palvelu on tunnettu heinäkuusta 2020 lähtien nimellä Google Currents.
Google+ (myös nimillä Google Plus ja G+) oli Googlen kehittämä verkkoyhteisöpalvelu, joka avattiin 28. kesäkuuta 2011. Aluksi palveluun pääsi vain kutsuilla, mutta sittemmin se on ollut avoin. Google Plus oli myös pitkään avautumisensa jälkeenkin vain yli 18-vuotiaille. Myöhemmin palvelun ikäraja oli 13 vuotta.
Google+:aan oli integroitu aikaisemmin profiileina toimineet Google Profiles -profiilit.
Lokakuussa 2018 Google ilmoitti sulkevansa palvelun käyttäjiltään kuukausien ajan salaamiensa vakavien tietoturvaongelmien vuoksi. Kuluttajatilien käyttö suljettiin 2.4.2019 ja lopullisesti Google+ poistui verkosta huhtikuussa 2019.
Yhteisön suunnittelu ja avautuminen

Google+:n koodiniminä käytettiin nimityksiä Emerald Sea ja Google Me. Projekti käynnistyi maaliskuussa 2010. Elokuussa 2010 Googlen sovelluskehityksestä vastaava johtaja Vic Gundotra lähetti sähköpostia 50 Googlen työntekijälle, jotta he voivat testata palvelua. Kaikki kutsutut insinöörit olivat Gundotran mukaan innostuneita. Pian palveluun kutsuttiin lisää Googlen työntekijöitä. Seuraavana päivänä 90 % kaikista Googlen työntekijöistä oli rekisteröitynyt palveluun. Toinen testivaihe työntekijöiden keskuudessa pidettiin projektin ollessa loppusuoralla. Testivaiheen päätyttyä Gundotra päätti avata sen rajoitettuun käyttöön (Field Test) suurelle yleisölle.
Google+-palvelu julkistettiin 28. kesäkuuta 2011, jolloin palvelua pääsivät käyttämään vain kutsun palveluun saaneet. 20. syyskuuta 2011 Google+ tuli avoimeksi kaikille ilman kutsuja. Google+-sivut avattiin palveluun 7. marraskuuta 2011.
Google+:n ulkonäkö muuttui 11. huhtikuuta 2012. Uudistuksen myötä muun muassa navigaatio siirtyi vasempaan reunaan ja profiilisivut uudistuivat.
Syyskuussa 2014 Google+:sta tehtiin jälleen vapaaehtoinen Gmail-osoitteen rekisteröitsijöille.
Toiminnot

Piirit-toiminnon avulla käyttäjät voivat järjestää toisia käyttäjiä ryhmiin sen mukaan kenelle haluavat jakaa mitäkin tietoja. Piirejä voi myös jakaa muille käyttäjille, mutta niiden avulla ei voi luoda ryhmäsivua tai -kanavaa.
Sivut mahdollistaa omien sivujen luomisen palveluun.
Yhteisöt-sivulla pystyy luomaan omia yhteisöjä ja liittymään julkisiin yhteisöihin. Yhteisöt voivat olla myös suljettuja, jolloin niiden jäsenyyttä voi pyytää, tai kokonaan salaisia, jolloin yhteisön jäseneksi pääsee vain sen ylläpitäjien kutsusta. Yhteisöt-ominaisuus lisättiin Google+:aan 6. joulukuuta 2012.
Tapahtumat lisättiin palveluun kesäkuussa 2012 Google I/O -tapahtuman aikana. Se mahdollistaa käyttäjien lisätä tapahtumia, kutsua ihmisiä, sekä jakaa kuvia ja mediaa suoraan tapahtumasta (”suora jakaminen”). Ohjelma on integroitu Google-kalenteriin.
Hangouts-toiminnon avulla voi käydä videokeskusteluja. Yhteen keskusteluun voi osallistua enintään kymmenen henkilöä. Palveluun on lisätty myös ominaisuus, jolla YouTuben videoita pystyy katsomaan useampi henkilö yhtä aikaa. Hangouteissa on myös mahdollista muokata ja katsella Google-dokumentteja sekä jakaa oma näyttö muille osallistujille. Nykyisin videokeskustelu on mahdollista näyttää suorana ja tallentaa myöhemmin katseltavaksi videopalvelu YouTubeen.
Sparks-toiminto etsii videoita ja artikkeleita, joista se olettaa käyttäjän olevan kiinnostunut.
Pelit lisättiin palveluun elokuussa 2011. 16 lisätyn pelin joukossa oli muun muassa Angry Birds. Pelejä tuli sittemmin lisää. Kaikki pelit poistuvat Google+:sta kesäkuun 2013 jälkeen.
Messenger (aiemmin ”Huddle”) on kännyköihin tarkoitettu toiminto, jolla erilliset keskustelut voi muuttaa ryhmäkeskusteluksi.
Instant Upload (suora lataus) -toiminto on tarkoitettu Android-puhelimiin. Sen avulla kuvat ja videot latautuvat yksityiskansioon myöhempää jakamista varten.
+1-napilla voi suositella sivuja. Sisältöä voi jakaa kaikilta sivuilta, joilla on +1-nappi. Google+-palvelun omilla sivuilla +1-napilla voi suositella muiden käyttäjien julkaisuja ja kommentteja.
Historia

Heinäkuun puolivälissä 2011 palveluun oli liittynyt pari viikkoa sen avaamisen jälkeen yli kymmenen miljoonaa käyttäjää, vaikka sinne oli päässyt toistaiseksi vain kutsuilla. Internetin kävijämääriä mittaavan ComScoren mukaan palvelu saavutti 25 miljoonaa käyttäjää kuukaudessa, ja se on siten nopeimmin siihen määrään päässyt verkkosivusto. Facebookilta siihen meni kolme vuotta ja Twitteriltä kaksi ja puoli vuotta.
iPhone:lle julkaistu Google+-ohjelma oli suosituin ilmaisohjelma Applen App Storessa julkaisupäivänään.
Pian palvelun avautumisen jälkeen Facebook yritti estää kävijäpaon Google+:aan kieltämällä henkilötietojen automatisoidun siirtämisen palvelusta toiseen.
Elokuussa 2011 Google+:n käyttäjämäärä laski nopeasti. Esimerkiksi Yhdysvalloissa määrä laski elokuun aikana 5,3 miljoonasta 3,1 miljoonaan käyttäjään eli 42 %. Tämän jälkeen Google+ julkaistiin kaikille halukkaille käyttäjille 20. syyskuuta 2011, jonka jälkeen käyttäjämäärä lähti jälleen nopeaan kasvuun. Tutkimusyhtiö Chitikan arvioiden mukaan liikennemäärät ovat kuitenkin alkuinnostuksen jälkeen palanneet takaisin syyskuun loppua edeltävään tilaan. Lokakuussa Google ilmoitti, että Google+:ssa on yli 40 miljoonaa käyttäjää.
Huhtikuussa 2012 Google kertoi blogissaan, että palvelulla on yli 170 miljoonaa käyttäjää. Kesäkuussa 2012, vuosi palvelun avautumisen jälkeen siellä oli 250 miljoonaa käyttäjää. Syyskuussa Googlen varapääjohtaja Vic Gundotra kertoi palvelussa olevan 400 miljoonaa rekisteröitynyttä käyttäjää. Joulukuussa 2012 palvelussa oli puoli miljardia käyttäjää. Käyttäjistä 135 miljoonaa käy joka kuukausi streamissään. Maaliskuussa 2013 arvioitiin että sivustolla on noin 50 000 suomalaista käyttäjää joista aktiivisia parikymmentä tuhatta.
Tammikuussa 2013 Google+ oli tutkimusyhtiö Trendstreamin mukaan sosiaalisen median sivustoista toiseksi suurin Facebookin jälkeen aktiivisten kuukausikäyttäjien määrällä mitaten. Trendstreamin mukaan Google+:lla oli aktiivisia kuukausikäyttäjiä 343 miljoonaa, kun taas Facebookilla noin 693 miljoonaa.
American Customer Satisfaction Indexin heinäkuussa 2012 julkistaman kyselyn mukaan Google+ on yhteisöpalveluista asiakastyytyväisyydessä ykkössijalla yhdessä Wikipedian kanssa.
Palveluun liityttäessä pakolliset tiedot olivat oikea nimi ja sukupuoli, jotka tulivat kaikille julkisesti nähtäviksi. Sukupuolta valittaessa vaihtoehdot olivat ”mies”, ”nainen” ja ”muu”. Verkkoblogi SlashGear arvosteli sukupuolen näkyvyyden pakollisuutta. Arvostelujen vuoksi Google teki muutoksia palveluun, jonka jälkeen käyttäjien sukupuolen näyttäminen ei ole enää ollut pakollista.
Historia > Sensurointi

Kiinan viranomaiset estivät Google+-sivustolle pääsyn jo avauspäivänä. Kiinasta ei pääse myöskään muihin suuriin yhteisösivustoihin, kuten Facebookiin ja Twitteriin. Iran esti sivustolle pääsyn kaksi viikkoa palvelun aukeamisen jälkeen.
Historia > Vic Gundotran lähtö

Huhtikuussa 2014 Google+:n perustamisesta vastannut Vic Gundotra jätti Googlen. Hän työskenteli Googlella lähes kahdeksan vuoden ajan.